Naziv ustanove

**Ime in priimek**

**NASLOV PRISPEVKA**

**TITLE OF THE ARTICLE**

**Povzetek** (pisava Calibri, velikost 16, krepko)

Povzetek (pisava Calibri, velikost 12, obojestranska poravnava)je sestavni del prispevka in ne uvod v prispevek. Napisan naj bo v slovenskem in angleškem jeziku. V povzetku mora biti predstavljeno področje, tema, vsebina, ki jo obravnava prispevek, predstavljeni morajo biti glavni rezultati, sklepi in ugotovitve. Namen povzetka je, da bralcu na kratko predstavi bistvo prispevka. Na osnovi povzetka naj bralec presodi, ali prispevek ponuja informacije, ki jih potrebuje za svoje delo. Povzetek naj bo dolg največ 12 vrstic oz. 1000 znakov (brez presledkov). **Pisan naj bo v strnjeni obliki, brez odstavkov. S prevodom vred ne sme zavzemati več kot eno stran.**

**Ključne besede:** ključna beseda 1, ključna beseda 2, ključna beseda 3 … (največ 6 ključnih besed)

**abstract** (pisava Calibri, velikost 16, krepko)

Povzetek je potrebno prevesti v angleški jezik. Pravila pisanja so enaka, kot pri pisanju povzetka. Povzetek (pisava Calibri, velikost 12, obojestranska poravnava)je sestavni del prispevka in ne uvod v prispevek. Napisan naj bo v slovenskem in angleškem jeziku. V povzetku mora biti predstavljeno področje, tema, vsebina, ki jo obravnava prispevek, predstavljeni morajo biti glavni rezultati, sklepi in ugotovitve. Namen povzetka je, da bralcu na kratko predstavi bistvo prispevka. Na osnovi povzetka naj bralec presodi, ali prispevek ponuja informacije, ki jih potrebuje za svoje delo. Povzetek naj bo dolg največ 12 vrstic oz. 1000 znakov (brez presledkov). **Pisan naj bo v strnjeni obliki, brez odstavkov**. **S prevodom vred ne sme zavzemati več kot eno stran.**

**Key words:** key word 1, key word 2, key word 3 … (maximum 6 key words)

Prispevek, ki **mora biti lektoriran**, vsebuje naslednja poglavja (poimenujete jih lahko tudi drugače):

**1 Predstavitev teme oz. dejavnosti s teoretičnimi**

**izhodišči**

V poglavju predstavite temo, ki ste jo izbrali in jo opredelite s teoretičnimi izhodišči. Pri tem **se sklicujte na najmanj 3 vire**.

**2 Osrednji del prispevka**

Pričakujemo, da v osrednjem poglavju opišete:

* teoretična razglabljanja o temi v povezavi s sodobnimi raziskavami in dognanji ali
* svoja opažanja, mnenja, razmišljanja, poglede in morebitne rešitve ali praktični primer,
* raziskovalno delo (anketo) in kaj ste pri tem ugotovili.

**3 Zaključek**

V zaključnem poglavju kritično zaokrožite svoje vtise, podajte predloge oz. opozorite na morebitne pasti, pomanjkljivosti. Poudarite nove ideje ali svoje uspešne rešitve. Poglejte v prihodnost in zapišite svoj pogled na obravnavano tematiko vašega prispevka.

**4 Viri in literatura**

V skladu z navodili za navajanje, ki jih najdete v predlogi, navedite vsaj tri vire. Posamezne enote virov številčite in navedite po abecedi priimkov avtorjev ali naslovov publikacij, če gre za anonimno avtorstvo. Uporabljenih virov **ne delite** po posameznih vrstah gradiva.

**Morebitne PRILOGE umestite na konec prispevka** za poglavjem Viri in literatura **kot samostojno 5. poglavje.**

**Tehnična navodila za pisanje prispevka**

Besedilo prispevka pišite v pisavi Calibri, velikost 12, male tiskane črke, v navadnem slogu in obojestransko poravnano, robovi vsi 2,5 cm. Razmik med vrsticami naj bo 1,5. Za pisanje naslovov in podnaslovov poglavij uporabljajte naslednje sloge:

1 Poglavje na prvi ravni – SSSDLnaslov1

Naslov poglavja na najvišji ravni je oblikovan v pisavi Calibri, velikosti 20, male tiskane črke in krepki slog.

1.1 Poglavje na drugi ravni – SSSDLnaslov2

Naslov poglavja na drugi ravni je oblikovan v pisavi Calibri, velikost 16, male tiskane črke in krepki slog.

**Citiranje** pomeni dobesedno navajanje besed ali stavkov iz pisnega dokumenta. V besedilu dobesedne navedbe označimo z narekovaji in z navedbo avtorja citata. Za narekovaji navedemo bibliografske podatke v okroglem oklepaju (priimek avtorja, letnico izdaje publikacije, stran).

Dobesedno citiramo, kar je novo ali pomembno. Citati naj bodo čim krajši in smiselno vključeni v besedilo in se morajo popolnoma ujemati z izvirnikom. Če je citat predolg, ga skrajšamo tako, da nepomembno izpustimo in manjkajoči del nadomestimo s tremi pikami v oklepaju [...].

„S citati je treba biti previden. Kajti hitro se namreč zgodi, da med številnimi citati izgine lastno besedilo in samostojna misel. Citatnost naj pomaga le ločiti izvirno od neizvirnega.“

(Hladnik, 1994,119)

“Sposobnost, da preberemo tisoč besed v minuti, ima malo vrednosti, če ne razumemo tega, kar smo prebrali.” (Urbanc, 1995, 155)

V poglavju o virih in literaturi zapišemo:

URBANC, D. *Vsak lahko bere hitreje.* Trst: Učila. 1995.

**Parafraziranje** je zapis uporabljenega gradiva s svojimi besedami. Tudi tu je potrebno navesti bibliografske podatke v okroglem oklepaju (priimek avtorja, letnico izdaje publikacije, stran). Če parafraziramo avtorja, ki ga v besedilu poimenujemo, njegovega imena v bibliografskih navedkih ne podvajamo.

Kot v svojem besedilu omenja že Drago Urbanc (1995), je sposobnost hitrega branja malo vredna, če prebranega ne razumemo.

V poglavju o virih in literaturi zapišemo:

URBANC, D. *Vsak lahko bere hitreje.* Trst: Učila. 1995.

**Glave, noge, opomb pod črto in številčenja strani** pri dokumentu **NE uporabljajte** zaradi povezovanja in urejanja prispevkov v zbornik!

Avtorji upoštevajte pri pripravi prispevka osnovna pedagoška načela (od lažjega k težjemu, od teorije k razlagi s primeri …).

Med besedilo se lahko vstavi tabelo, sliko in graf, kot kažejo primeri.

Naslov in vir slike/grafa napišete POD sliko/graf;

naslov in vir tabele pa NAD tabelo.

V oklepaju pod naslovom naj bo zapisan vir, letnica in stran. Za sprotno številčenje tabel in slik uporabljate funkcijo napisi iz menija »sklic -> vstavi napis«.

Primeri:

Tabela 1: Poročilo o izplačilu plač za maj 2008

|  |  |  |  |  |
| --- | --- | --- | --- | --- |
| ***Št.*** | ***Ime*** | ***Priimek*** | ***Točke*** | ***Bruto*** |
| ***1*** | ***Janez*** | ***Novak*** | 2450 | 2.200 EUR |
| ***2*** | ***Maja*** | ***Trontelj*** | 2230 | 2.050 EUR |
| ***3*** | ***Tanja*** | ***Perme*** | 1980 | 1.990 EUR |
|  |  |  |  |  |



Slika 1: Obisk dijakov logistov in tehnikov varovanja s Finske

(<http://www.sc-celje.si/sdl/dogodki/Documents/2014-15/Obisk%20iz%20Finske/Obisk%20iz%20Finske.pdf>)



Graf 1: Prikaz …

(www.eurostat.si)

Literatura in viri – primeri navajanja

**MONOGRAFIJE - en avtor**

|  |
| --- |
| **PRIIMEK, ZAČETNICA AVTORJEVEGA IMENA. *Naslov: podnaslov*. Izdaja. Kraj izida: Založba. Leto izida. (Zbirka; štetje).** |

Primer:

ŠPAROVEC, J. *Glasnost avtomobilskega plašča*. 1. natis. Kranj: Sava. 1992.

**MONOGRAFIJE – dva ali trije avtorji**

Če imamo dva ali tri avtorje vedno navedemo vse. Isto velja za več krajev ali založb. Ostali elementi bibliografskega opisa so enaki kot pri monografiji – en avtor.

|  |
| --- |
| **PRIIMEK, ZAČETNICA AVTORJEVEGA IMENA in PRIIMEK, ZAČETNICA AVTORJEVEGA IMENA. *Naslov: podnaslov.* Izdaja. Kraj izida: Založba. Leto izida. (Zbirka; štetje).** |

Primer:

LEITMAN, S. in BRANT, B. *Build your own electric vehicle.* 2nd ed. New York: McGraw-Hill. 2009.

|  |
| --- |
| **PRIIMEK, ZAČETNICA AVTORJEVEGA IMENA, PRIIMEK, ZAČETNICA AVTORJEVEGA IMENA in PRIIMEK, ZAČETNICA AVTORJEVEGA IMENA. *Naslov: podnaslov.* Izdaja. Kraj izida: Založba. Leto izida. (Zbirka; štetje).** |

Primer:

SKELA, J., SEŠEK, U. in ZAVAŠNIK, M. *Pedagoška praksa = Teaching practice pack: gradivo za praktično usposabljanje učiteljev angleščine.* 1. natis. Ljubljana: Zavod Republike Slovenije za šolstvo. 2003.

**monografije – več kot trije avtorji**

Pri več kot treh avtorjih delo obravnavamo kot anonimno. Upoštevamo samo naslov brez navajanja avtorjev. Prvo besedo naslova pišemo z velikimi tiskanimi črkami.

|  |
| --- |
| ***NASLOV dela: podnaslov*. Izdaja. Kraj izida: Založba. Leto izida. (Zbirka; štetje). Strani.** |

Primer:

*LEKSIKON Sova*. 4. dopolnjena in posodobljena izd., 1. natis. Ljubljana: Cankarjeva založba. 2006. Str. 1065.

**Članki V SERIJSKIH PUBLIKACIJAH**

Pri člankih v serijskih publikacijah je pomembno, da poleg vsega, kar navajamo pri monografijah, navedemo tudi popolne podatke o reviji.

|  |
| --- |
| **PRIIMEK, ZAČETNICA AVTORJEVEGA IMENA. Naslov članka: podnaslov. *Naslov revije*. Leto, številka revije (letnik), stran(i) članka.** |

Primer:

HRIBERNIK, A. Vpliv biodizla na vbrizgavanje goriva, zgorevanje, nastanek emisij in značilnice dizelskega motorja z neposrednim vbrizgom. *Strojniški vestnik*. 2006, št. 1 (letn. 52), str. 3-14.

**PRISPEVKI V MONOGRAFSKIH PUBLIKACIJAH**

|  |
| --- |
| **PRIIMEK, ZAČETNICA AVTORJEVEGA IMENA. Naslov članka: podnaslov članka. V: *Naslov monografske publikacije*. Kraj izida: Založba. Leto. Stran(i) članka.** |

Primer:

BON, M. in LAH SKERGET, P. Navodila za izdelavo pisnih nalog po mednarodnih standardih ISO. V: *Vodnik za šolske knjižničarje v osnovni in srednji šoli ter v domovih za učence*. Ljubljana: Zavod Republike Slovenije za šolstvo. 1999. Str. 133–150.

**Elektronski viri**

Vrsto elektronskih medijev navajamo v oklepaju za naslovom (online, CD\_ROM …). Poleg vrste medija lahko navedemo tudi vrsto dokumenta (podatkovna zbirka online, monografija na CD\_ROM-u, elektronska pošta …).

|  |
| --- |
| **PRIIMEK, ZAČETNICA AVTORJEVEGA IMENA. *Naslov prispevka s spleta: podnaslov*. [Vrsta medija]. Ime spletne strani. Izdaja. Kraj izida: Založba. Leto izida. [Zadnja sprememba]. [Citirano datum; ura = obvezno za online dokumente]. (Zbirka). Dostopno na spletnem naslovu: http:// …** |

Primer:

*VŽIGALNA svečka*. [Online]. Wikipedia: prosta enciklopedija. [Zadnja sprememba 5. avg. 2014; 7:35]. [Citirano 13. okt. 2014; 21.10]. Dostopno na spletnem naslovu: http://sl.wikipedia.org/wiki/V%C5%BEigalna\_sve%C4%8Dka.

**PRISPEVKI NA ELEKTRONSKEM MEDIJU**

|  |
| --- |
| **PRIIMEK, ZAČETNICA AVTORJEVEGA IMENA. *Naslov dokumenta*. [Vrsta medija]. Izdaja. Kraj izida: Založba. Leto izida. (Zbirka; štetje).** |

Primer:

KEGL, Breda. *Ekološka problematika motorjev in vozil* . [CD-ROM] . Maribor: Fakulteta za strojništvo. 2009.